钦定古今图书集成/明伦汇编/官常典/第181卷 > 伊陟
## 钦定古今图书集成/明伦汇编/官常典/第181卷 > 伊陟

按《书经序》：“伊陟相太戊，亳有祥，桑谷共生于朝，伊陟
赞于咸巫，作《咸乂》四篇。　太戊赞于伊陟，作《伊陟原
命》。”

按《史记·殷本纪》：帝太戊立伊陟为相。亳有祥桑谷，共
生于朝，一暮大拱。帝太戊惧，问伊陟，伊陟曰：“臣闻妖
不胜德，帝之政其有缺与？帝其修德。”太戊从之，而祥
桑枯死，殷复兴，诸侯归之。